Ti Diose, Lie Smeltsanan Scotol Ti C'usitic Oye 

Ti vo'ne xae, ch'abal to ox banomil, ch'abal to ox 
cristiano, ch'abal to ox c'ac'al, ch'abal to ox u, ch'abal 
to ox c'anal, ch'abal to ox ti c'usitic oye. Pero ti 
Diose, oy xa ono'ox ti stuc une. Ati Diose, tey lie 
smeltsan ti banomile, ja' li' ta ora yo' nacalotic une. 
Ti banomil to ox vo'nee, ic'al osil to ox. Pero ti 
Diose, laj yal: Ac'o ayanuc saquilal osil, xi ti Diose. 
Jech o xal, tal ti saquilal osil une. Ati saquilal osile, 
laj yacTDe sbi c'ac'altic ti Diose. Ja' no'ox jech xtoc, 
ti ic'al osile, laj yacTDO sbi ti Diose, ja' ac'obaltic. 

Scotol to ox ti banomile, ts'ajal to ox ta vo' ti 
vo'nee. Pero ti Diose, tey laj smeltsan ti vinajele. Ti 
Diose, laj yal: Ac'o xch'ac sba ti vo'e, xi ti Diose. 
Jech o xal, o'lol ibat ta vinajel, o'lol icom li' ta sba 
banomile. Ati vo' ti li' icom ta sba banomile, laj stsob 
bal scotol ti Diose. Jech o xal, tey ba stsoban sba ti 
vo'e. Ati vo' bu stsobojan sbae, laj yac^e sbi ti 
Diose, ja' ti mar sbie. C'alal laj stsoban sba bal ti 
vo'e, jech o xal un, tey ivinaj ti banomile. 

Ti Diose, tey lie c'opojuc: Ac'o ayanuc yaxaltic 
li' ta sba banomile, ac'o ayanuc te'etic, ja' no'ox jech 
xtoc, ac'o ayanuc lobolal te'etic, xi ti Diose. C'alal 
jech laj spas ti Diose, lee laj yil. 

Pero ti vinajel to oxe, ch'abal to ox ti c'usi chac' 
xojobal li' ta sba banomile. Jech o xal ti Dios une, laj 
smeltsan ti c'ac'ale, ja' ti jtotic xcaltique, yo' chac' 
xojobal ta c'ac'altic. Ja' no'ox jech xtoc, laj smeltsan 
ti ue, ja' ti jme'tic xcaltique, yo' chac' xojobal ta ac'o- 
baltic. Ja' no'ox jech xtoc, laj smeltsan ti c 'analetique . 

9 

C'alal iloc' tal ti c'ac'al ta sloq'uem jtotic xcal- 
tique, jun yutsil tajmec ti banomil yu'un xojobal ti 
c'ac'ale. Pero ja' no 'ox ti mu'yuc to ox c'usi chbac li' 
ta sba banomile. Pero ti Diose, tey ic'opoj: Ac'o 
ayanuc choy, ac'o ayanuc mutetic, xi ti Diose. Ja' jech 
ic'ot ta pasel yu'un ti Diose. Ti choyetique, tey 
xnuxinajic ta vo'. Ti mutetique, tey xviltebilte ta sba 
banomil. Ja' no 'ox jech xtoc ti Diose tey laj smelt - 
sanan ti chonetique, ti scotol ti c'usitic oy cuxajtique. 

Pero ti cristianoetique, ch'abal to ox. Ti Diose, 
tey lie snop stuc ti ta sc'an smeltsan jun vinic. Ja' 
no 'ox jech xtoc ti vinic ti sc'an smeltsan ti Diose, ta 
spas ta mantal ti c'usitic oy cuxajtic li' ta sba banomile. 
Jech o xal ti Diose, tey lie smeltsan ti vinique. Ti 
Diose, c'alal laj smeltsan ti sba vinique, lum to ox. 
Jech o xal ti Diose, tey laj xvuch'tabe sni' ti vinique. 
Ati vinic une, tey laj yich' scuxlejal, tey laj yich' 
xch'ulel ti mu sna' xchame. C'alal laj yich' scuxlejal 
ti vinique, ja' o tey iva'i ta stojol ti Diose, lee tsots, 
xu' yu'un ti vinique. Ati smeltsanbil vinic ti Diose, laj 
yac'be sbi, Adan. 

Ti Diose, c'alal cuch xa yu'un smeltsanel ti 
vinique, tey laj yac' nacluc ta jun smeltsanbil ts'unobal 
ti Diose. Ati sbi ti bu oy ti ts 'unobaletique , laj yac'be 
sbi Eden. Ati Edene, ep laj sts'un ti lobolal te'etic ti 
Diose. Ja' no 'ox jech xtoc, tey ch-ech' jun uc'um ta 
o'lol ta yut ti ts 'unobaletique. Tey laj yal mantal ti Dies 
ta stojol ti Adane: Vo'ot chaq'uel li'e, Adan, xi ti Dies 
ta stojol ti Adane. Oy jun c'ac'al, tey ic'bat tal ta 
stojol Adan yu'un ti Diose, scotol ti c'usitic chanul ti 
oy yu'un ti Diose, yo' ta xac'anbe sbi ti Adane ti 
c'usitic jutos chanul ti oy yu'un ti Diose. Jech laj spas 
ti Adane. 

Scotol ti tey oy ta yut ts 'unobaletique , lee oy, jun 
yutsil. Pero ti vinique, stuc tuc, mu'yuc buch'u xu' ta 
xchi'in ta naclej. Ja' no 'ox jech xtoc, mu'yuc buch'u 
xu' xc'opoj xchi'uc. Ti Adane, tey i'ac'at vayuc yu'un 
ti Diose. C'alal jech vayal ti Adane, ja' o tey tal ti 
Dios ta stojol ti Adane, yo' tal loq'uesbatuc jun xch'ilte'. 
Ati xch'ilte' ti iloq'uesbat yu'un Dios ti Adane, ja' 
ic'ataj ta jun ants yu'un ti Diose, yo' ta xchi'in ti 
Adane. C'alal imeltsaj ti ants yu'un ti Diose, tey laj 
yic' bal ta stojol ti Adane. Ati Adane, c'alal laj yil ti 
antse, tey xmuyubaj xa yu'un, lee laj sc'an. Tey laj 
yal ti Adane: Ti jehi'il li'e, ja' jbaquil to ox, ja' 
jbec'tal to ox, lipaseutie ta jun jehi'ue, xi ti Adane. 
Jech o xal ti viniquetie ta orae, ta scomtsan stot sme' 
yo' xchi'in jun ants. Ja' no 'ox jech xtoc ti antse, ta 
scomtsan stot sme' yo' xchi'in jun vinic. Tey ta spas 
sbaic ta jun yo'ntonic. Ati Adane, laj yac'be sbi ti 
antse, ja' Eva. Ti Adane, tey ta sq'uel ti ts'unobaleti- 
que. Ati Evae, tey xchi'uc. Ti Adan xchi'uc ti Evae, 
tey i'ac'batic bendicion yu'un ti Diose. Ja' no'ox jech 
xtoc, tey ch-ac'batic ti c'usitic xtun yu 'unique. Jech o 
xal un, mu c'usi sna'ic, xmuyubajic xa yu'un ti Diose. 

Ti banomil to ox vo'nee, mu laj smeltsan sba 
stuc, mo'oj, ja' laj smeltsan Dios scotol ti c'usitic oye. 
C'alal laj yil ti Dios ti c'usi laj smeltsane, toj lee laj 
yil. 



Ja' Smelol Ti Laj Sta Smulic Ti Sba Crlstianoetique 

C'alal imeltsaj ti banomil yu'un ti Diose, toj jun 
yutsil tajmec. Ti banomil ti laj smeltsan ti Diose, 
mu'yuc nacal yan cristiano, ja' no'ox tey nacajtic ti 

Adane, xchi'uc ti Evae, ti laj smeltsan ti Diose, Ti 
jun vinic xchi'uc ti jun antse, tey nacajtic ti bu oy jun 
yutsil ti ts 'unobaletic ti meltsajem yu'un ti Diose. Ti 
Diose, tey ic'opoj ta stojol ti cha'vo' cristianoetique, 
tey laj yal ti Diose: Xu' xalobeic sat scotol ti lobolal 
te'etic li'e, pero, ja' no 'ox xcal ava'iic, ati jun te' ti 
tey oy ta o'lol ta scotole, mu xu' xalobeic sat, yan, 
ti mi laj alo'ique, chachamic o yu'un, xi ti Dios ta 
stojol ti cha'vo' cristianoetique. 

Ati pucuje, chopol yo'nton, ja' ta sc'an ta 
soq'uesbe yabtel ti Diose. Ti pucuje, tey tal junc'ac'al 
ta stojol ti Evae jech chac c'u cha'al junuc chon. Ti 
pucuje, tey tal jac'batuc ti Evae, tey laj yal ti pucuje 
ta stojol ti Evae: Mi laj yalboxuc ti Diose, ti mu xu' 
xalo'ic scotol sat ti lobolal te'etic ti ts'unbiquile, xi ti 
pucuj ta stojol ti Evae. Tey laj yal ti Evae: Xu' 
jlo'cutic scotol, pero, oy jpets ti mu xu' jlo'cutique, laj 
yalbuncutic ti Diose, ti mi ta jlo'cutique, chichamcutic 
o yu'un ti mi ta jlobecutic sat jpets te' ti tey oy ta 
o'lol ta scotol ti ts 'unobaletique , xi ti Eva ta stojol ti 
pucuje. Pero ti pucuje, tey ic'opoj ta stojol ti Evae, 
tey laj yal ti pucuje: Mu meleluc ti mu xu' xalobeic 
sat ti te'e, mi ja'uc chachamic jru'un, xi ti pucuje. Pero 
ti pucuje, tey laj yal: Sna'oj ti Diose, ti mi chalo'ique, 
tey chabijubic yu'un, jech chac c'u cha'al ti Dios oy 
sbijile, xi tajmec ti pucuj ta stojol ti Evae. 

C'alal jech i'albat ti Evae, ja' o tey ba sq'uel ti 
sat te'e. Toj lee iyil un. Tey laj stsac un. Tey laj 
slo'. Pero ti Eva une, tey ba yac'be slo' no'oxtoc ti 
Adane. Tey laj slo' ec. Jech o xal ti Adan schi'uc ti 
Evae, mu'yuc bu laj xch'unbeic smantal ti Diose. 

Pero ta smalel c'ac'al un, tey tal c'opojuc ti Dios 
ta stojol ti Adan xchi'uc ti Evae. C'alal laj ya'ibeic 
sc'opojel ti Diose, tey ixi'ic, ta ox sc'an xba snac 

sbaic ox. Pero mu'yuc buch'u xu' yu'un jech ta snac 
sbaic ta stojol ti Diose, sq'ueloj scotol. Ti Diose, tey 
laj yic' ti Adane, tey laj yal ti Diose: Vo'ote, mi laj 
xa alo' ti sat lobolal te' ti laj calbot ti mu xu' xalo'e, 
xi, ijac'bat ti Adan yu'un ti Diose. Ti Adane, tey laj 
yal: Ti ants ti laj avac'bun jchi'ine, ja' laj yac'bun 
jlo', jech o xal, la jlo' un, xi ti Adan ta stojol ti 
Diose. Ti antse, tey ijacTDat yn'un ti Diose: C'usi laj 
apas, xi ti Diose. Pero ti Evae, tey ic'opoj ta stojol 
ti Diose: Ja' laj slo'laun ti chone, jech o xal, la jlo' 
un, xi ti Eva ta stojol ti Diose. 

Ti antse, tey i'albat yu'un ti Diose: C'alal 
chavoq'ues avole, ep chavich' avocol ta xc'uxul, ja' 
no 'ox jech xtoc, ta amalale, ta spasot ta mantal, mu 
jocotucuc chapas ta mantal ta amalale, x'utat ti ants 
yn'un ti Diose. Ja' no 'ox jech xtoc ti Adane, tey 
i'albat yu'un ti Diose: Mu'yuc bu xach'unbun ti jaman- 
tale, jech o xal, tsots cha'abtej ti c'u sjalil li' cuxulot 
ta sba banomile, yo' xu' xave', xi ti Dios ta stojol ti 
Adane. Ja' no 'ox jech xtoc ti banomile, tey ta soc, tey 
ta x'ayan xch'ixal ta scoj amul, scotol c'ac'al ta achic' 
yo' xu' chave', jech chapasolan scotol c'ac'al ti c'u 
sjalil li' cuxulot li' ta sba banomile, yu'un ono'ox lum 
meltsanbilot, y chac'ataj ta lum xtoc, xi ti Dios ta 
stojol ti Adane. Jech o xal ti cha'vo' cristianoetique , 
tey iloq'uesatic ti bu oy tic'ajtic to ox ta jun yutsil 
ts 'unobaletic yu'un ti Diose. 

Ja' jech s'elan tal ti mulil li' ta sba banomile. 
Jech o xal un, scotol ti cristianoetic c'alal chijvoc'otic 
tale, oy xa jmultic jcotoltic. Jcotoltic mu jch'unbetic 
smantal ti Diose. Pero oy jun buch'u xu' xijyacfbotic 
perton yu'un ti jmultique, ja' ti Cajvaltic Jesucristoe, 
ti buch'u icham ta cruz cu'untique. 

